**Kako izgledaju pripreme?**

Kako bi maturantima, budućim studentima, koji žele u ak. god. 2020./2021. upisati Tehnički fakultet u Rijeci, omogućili uspješno polaganje mature i uspješno studiranje na RITEH-u, i ove godine organiziramo **besplatne pripreme za ispit A razine** **državne mature iz matematike**.

Nastavnici koji će voditi pripreme su profesori i asistenti fakulteta.

Program priprema prilagođen je ispitnom katalogu državne mature iz matematike.

**Tko se može prijaviti?**

Svi maturanti kojima je na dan **23. veljače 2020.** neki od studijskih programa Tehničkog fakulteta bio **prvi ili drugi izbor**, mogu se prijaviti za besplatne pripreme.

Prijave traju **do 8. ožujka 2020.**

Broj mjesta je **ograničen** i popunjava se redom prijave.

**Kako se prijaviti?**

Putem elektroničke pošte na adresu **riteh\_pripreme@riteh.hr** poslati osnovne podatke:   
**ime i prezime, škola, prijavljeni studijski program** (brodogradnja, elektrotehnika, računarstvo ili strojarstvo) te **e-mail adresu** na koju želite primati obavijesti.

Nakon administrativnih provjera, primit ćete povratni e-mail o uspješnosti prijave.

Sve dodatne informacije dobivat ćete putem elektroničke pošte pa ju trebate redovito provjeravati.

**Održavanje priprema**

Pripreme u trajanju od 40 nastavnih sati održavat će se u prostorijama Tehničkog fakulteta **subotom od 9:00 do 12:00h** počevši od **14. ožujka 2020**.